Teini-Pää

Teini-Pää on helsinkiläinen vuonna 2018 perustettu yhtye. Yhtye soittaa kitaravetoista, kaihoisaa punkrockia ja melodista power poppia, jota on luonnehdittu myös ”nössöpunkiksi”, ”pöhköpopiksi” ja teenage dreamiksi. 

Yhtyeen reseptiin kuuluu pelkistetty soundi, joka sisältää nopeahkoa rokkikomppia, yksinkertaisia basso- ja rumpukuvioita, sahaavia kitaroita ja sointuvaihdoksia sekä tarttuvia melodioita. Yhtyeessä on kaksi laulajaa, mikä tekee yhtyeen soundiin vaihtelua. Luca Sirviön popmaisia laulumelodoita kuullaan useimmissa kappaleissa ja romanttiselta tee-se-itse punkkarilta kuulostavaa Johanna Järvistä hieman harvemmissa kappaleissa. 

Yhtyeen sanoitukset käsittelevät usein ihmissuhteita ja niissä tehdään tarkkasilmäisiä ja sarkastisia havaintoja maailmanmenosta. 

Bändin debyyttialbumi Maailma kyllä odottaa ilmestyi 21.1.2022. Se nostettiin Radio Helsingin viikon levyksi. Levy oli myös ehdolla Kriitikoiden valinta -kategoriassa Emma Gaalassa 2023. Toinen pitkäsoitto Sata syytä aloittaa ilmestyi 10.2.2023. Molemmat levyt julkaisi levy-yhtiö Soit se silti.

Yhtyeen jäsenet 

 Johanna Järvinen (laulu, syntetisaattori, kitara)
 Sara Kansonen (basso)
 Luca Sirviö (laulu, kitara) 
 Reetta Sirén (kitara) 
 Jesse Gehlen (kitara)
 Lauri Suutarinen (rummut).

Diskografia 

 Täynnä kysymyksiä -EP (2019)
 Maailma kyllä odottaa (Soit Se Silti, 2022)
 Sata syytä aloittaa (Soit Se Silti, 2023)

Lähteet 

Suomalaiset yhtyeet